Utilsigtede hændelser

I forbindelse med din behandling

I Øre,-næse,-halsklinikken i Greve

Formål med dette link skal være med til at sikre at Øre-næse-halsklinikken i Greve rapporterer, analyserer og følger op på utilsigtede hændelser.

Således kan vi være med til at elimere, begrænse og udpege kliniske processer som kan være til risiko for patienten som følge af utilsigtede hændelser i forbindelse med patienters kontakt med Øre-næse-halsklinikken i Greve.

Hvad er en utilsigtet hændelse?

En utilsigtet hændelse er en ikke tilstræbt begivenhed, der skader patienten, eller medfører risiko for skade som følge af sundhedsvæsenets handlinger eller mangel på samme.

Ansvar

Alt personale som er autoriserede til at varetage sundhedsfaglige opgaver, og personer, der handler på disses ansvar, skal rapportere utilsigtede hændelser, som forekommer i forbindelse med en patients behandling eller ophold på Øre-næse-halsklinikken.

Personalet skal rapportere utilsigtede hændelser:

•Som de selv er direkte involveret i eller

•Som de observerer hos andre eller

•Som de senere bliver opmærksomme på i forbindelse med patientens behandling eller ophold på sygehus

Sundhedsloven - § 201. En sundhedsperson, som rapporterer en utilsigtet hændelse, kan ikke som følge af sin rapportering underkastes disciplinære undersøgelser og foranstaltninger af ansættelsesmyndigheden, tilsynsmæssige reaktioner af Sundhedsstyrelsen eller strafferetlige sanktioner af domstolene.

Ønsker du som patient at vi indberetter en utilsigtet hændelse bedes du kontakte Sygeplejerske Ulla Nielsen på tlf.43692362.

DU har også mulighed for selv at indberette en hændelse på [WWW.dpsd.dk](http://WWW.dpsd.dk)